ROMÂNIA

JUDEŢUL SATU MARE

CONSILIUL LOCAL AL

MUNICIPIULUI SATU MARE

Nr. 11186/20.02.2025

***PROIECT***

**HOTĂRÂREA nr. \_\_\_\_\_\_\_/\_\_\_\_\_\_\_\_\_**

**privind atestarea persoanelor fizice care au obținut certificate de calificare,**

**în vederea dobândirii calității de administratori de condominii**

Consiliul Local al Municipiului Satu Mare,

Analizând proiectul de hotărâre înregistrat sub nr. ......../........, referatul de aprobare al Primarului Municipiului Satu Mare înregistrat sub nr. 11188/20.02.2025, în calitate de inițiator, raportul de specialitate al Serviciului Informare și Relații Publice din cadrul Aparatului de Specialitate al Primarului, înregistrat sub nr. 11190/20.02.2025, raportul de specialitate al Serviciului Juridic, înregistrat sub nr. \_\_\_\_\_\_\_\_\_\_ și avizul comisiei de specialitate a Consiliului Local Satu Mare,

În conformitate cu prevederile art. 2 lit. (e), art.10 alin. (5) și alin. (6), art. 64 alin. (10) din Legea nr. 196/2018 privind înființarea, organizarea și funcționarea asociațiilor de proprietari și administrarea condominiilor, cu modificările și completările ulterioare,

Ținând seama de prevederile Legii nr. 24/2000 privind normele de tehnică legislativă pentru elaborarea actelor normative, republicată, cu modificările şi completările ulterioare,

         În temeiul prevederilor art. 129 alin. (14), art. 139 alin. (1) și art. 196 alin. (1) lit. a) din O.U.G. nr. 57/2019 privind Codul administrativ, cu modificările și completările ulterioare,

Adoptă prezenta,

**H O T Ă R Â R E:**

**Art.1.**Se aprobă atestarea persoanei fizice care a obținut certificat de calificare, în vederea dobândirii calității de administrator de condominii, conform anexei 1, care face parte integrantă din prezenta hotărâre.

**Art.2.** Se aprobă reînnoirea atestatelor pentru persoanele fizice al căror atestat a expirat, în vederea exercitării activităţii de administrator de condominii, conform anexei 2, care face parte integrantă din prezenta hotărâre.

**Art.3.** Atestatul este valabil 4 (patru) ani de la data emiterii și poate fi reînnoit în aceleași condiții în care a fost emis.

**Art.4.** Expirarea, suspendarea sau retragerea atestatului determină automat imposibilitatea exercitării activității de administrare a condominiilor.

**Art. 5.** Cu ducerea la îndeplinire a prezentei hotărâri se încredințează Primarul municipiului Satu Mare prin Serviciul Informare și Relații Publice, Compartiment Civic și Asociații de Proprietari.

**Art. 6.** Prezenta hotărâre se aduce la cunoştinţă publică şi se comunică, prin intermediul Secretarului general al municipiului Satu Mare, în termenul prevăzut de lege, Primarului municipiului Satu Mare, Instituţiei Prefectului - Judeţul Satu Mare şi Serviciului Informare și Relații Publice - Compartiment Civic și Asociații de proprietari.

**INIŢIATOR PROIECT,**

**Primar**

**Kereskényi Gábor**

**AVIZAT,**

**Secretar general,**

**Mihaela Maria Racolța**

Red/dact 2 ex CM